XL 
PRO LEGO MENA. 
multo est, quam in Helvetia. Pluviae aestivae perrarae , tonitru vix audito; numquam nives ante calen¬ 
das Septembres ; interdum ne quidem ante idus'. 
Quum peregrinatorum nostrae aetatis beneficio datum nobis fuerit, ut eas plantas sigillatim de¬ 
scribere possemus, quae per diversas zonas cacumina montium nive canescentium tegunt, nimi¬ 
rum Andium Peruvianarum, Caucasi, Pyrenaeorum, Alpium Helvetiae et extremae Laponiae, nunc 
eas uni obtutui subjiciemus, ut quae omnibus structura communis sit, quaeque potissimum tribus 
propter nivium perennium limitem ubivis reperiantur , distinguamus. Is demum est verus finis om¬ 
nis perscrutationis naturae , ut a singulis ad universa nos tollamus. 
Sub unaquaque zona, ut jam superius monuimus, plantae, quae terrae superficiem premunt, ex 
quacunque fere tribu colonos quosdam versus terminum nivalem emittunt; unde fit, ut in hac dis¬ 
quisitione in illis tantum familiis commorandum sit, quae plurimis speciebus alpinis pollent. Est 
porro mysterium maxime abstrusum Physiologiae plantarum illud, qui fiat, ut e duabus speciebus 
unius generis inter se persimilibus, altera in frigidis montanis proveniat, altera in planitie versus 
littora protensa. 
In universum easdem tribus abundare reperies in summis montibus zonae aequinoctialis, quas 
polum versus in zona frigida. Ac profecto versus limitem nivis perennis, in Andium Quitensium 
jugis fere desiderantur Labiatae, Pmbiaceae, Malvaceae, Euphorbiaceae , quae eaedem tribus sub circulo 
polari rarescunt. Contra Ericinae et Gramineae frequentiores 2 fiunt, cum in montibus circulo aequa- 
toriali subjectis, tum locis planis in frigidis Laponiae et Islandiae. Tametsi hanc legem non ubique 
valere videbis : summa Andium enim, ut mox demonstrabitur, abundant Compositis, quae ra¬ 
rescunt versus septentidonem; contra, filices, crebriores sub aquilone, infrequentiores sunt in de¬ 
vexis jugorum aequinoctialium, supra altitudinem 1800 liexapodarum. 
In montibus nivosis zoN« TOBRiDffi , lat. 0°—io°, praecipue abundant : Graminea: (AEgopogon, 
Podosaemum, Crypsis, Deyeuxia, Avena, Festuca, Chondrosium , Dinebra); Compositce (Culci- 
tium , Espeletia , Chuquiraga, Aster, Eupalorium, Baccharis); Caryophyllece (Arenaria, Stellaria, 
Cerastium, Lychnis). Quibus intermixtae sunt: Crudferae (Draba, Lepidium , Sisymbrium , Eude- 
ma) ; Umbelliferae (Laserpitium , Animi, Selinum , Azorella) et Rhinantheae (Pedicidaris , Castileja). 
Inferius, ubi prima arbusta et arbores reperiuntur : Ericinae (Escallonia, Andromeda, Arbutus, 
Clethra, Gualthcria, Vaccinium, Refaria) Arabae et Guayacanae (Svmplocos.) Adsunt quoque Rosa- 
ceae (Alchemilla, Potentilla, Acaena) , Ranunculaceae, Plantagineae , Saxifragae, Valerianae et Gentianae 
(Gentiana, Swertia) , sed specierum numero minus abundantes. Ex Malvaceis una sola , Sida pi- 
chinchensis, a nobis visa est, ait. a 3 oo liexapodarum. Rarissimae sunt Filices ; minus rarae Lycopo- 
daceae. Desiderantur fere omnino Labiatae , Bnbiaceee , Cucurbitaceae , Apocineae , et Orchideae. 
Quarum ultimarum species cum terrestres (ut Habenariae , Ophrydes , Neottiae) , tum parasiticae (ut 
Epidendra etDcndrobia) vix ultra regionem frigidam Ericinarum frutescentium, versus nives , ad- 
scendunt. Juxta Cancrum , exeunte zona torrida , lat. 19 0 — 23 .°, Coniferarum tribus extremam arbo¬ 
rum oram tenet. 
In montibus NIVOSIS zon.« temperat.® , lat. 42 °— 46 °, potissimum reperiuntur : Compositce (Senecio, 
* WaMtnberg', de clim. Udo. p. xxxv. xc. xen et xcv. 
a Mirari subit virum sagacissimum , Treviranum , existimasse , arctum versus Monocotyledones ratione Dicotyledonum 
numero decrescere: (Biologie , B.II,p. 62. 83 . 129.) : sed culpa caret ob catalogos plantarum indiligenter confectos, quibus 
usus est. Refert enim amicissimus vir , Monocotyledones esse ad Dicotyledones in Islandia =1 : 2,5 ; inLaponia = 1:2,7 ; 
in Suecia = 1 :1,1. Sunt autem rationes, veris numeris expressae, in Islandia = 1:1,7 ; in Laponia = 1: 2,2 ; in Gallia=. 
1: 3,3 ; in parte aequinoctiali Novae Hollandiae = 1: 4 ; in zona torrida hemisphaerii borealis ( teste Brownio) = 1 : 5 . Fieri 
enim aegre potest , ut Arithmeticam botanicam rite quis tractet , si solummodo genera per terrae zonas disposuerit. 
( Biol. II , p. 47— 63 ) Recta ratio videtur, numerum specierum earum regionum conferre, quarum Flora penitus innotue¬ 
rit , velut Galliae , Angliae, Laponiae. 
